LIETUVIŲ KALBOS IR LITERATŪROS ILGALAIKIO PLANO RENGIMAS
Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti Lietuvių kalbos ir literatūros bendrosios programos (toliau – BP) įgyvendinimo rekomendacijose. Planuodamas mokymosi veiklas mokytojas tikslingai pasirenka, kurias kompetencijas ir pasiekimus ugdys atsižvelgdamas į konkrečios klasės mokinių pasiekimus ir poreikius. Šį darbą palengvins naudojimasis Švietimo portale pateiktos BP atvaizdavimu su mokymo(si) turinio, pasiekimų, kompetencijų ir tarpdalykinių temų nurodytomis sąsajomis. 
Kompetencijos nurodomos prie kiekvieno pasirinkto koncentro pasiekimo: Lietuvių kalba ir literatūra.
Spustelėjus pasirinktą pasiekimą atidaromas pasiekimo lygių požymių ir pasiekimui ugdyti skirto mokymo(si) turinio citatų langas: Lietuvių kalba ir literatūra.
Tarpdalykinės temos nurodomos prie kiekvienos mokymo(si) turinio temos. Užvedus žymeklį ant prie temų pateiktos piktogramos, atsiveria langas, kuriame matoma tarpdalykinė tema ir su ja susieto (-ų) pasiekimo (-ų) ir (ar) mokymo(si) turinio temos (-ų) citatos: Lietuvių kalba ir literatūra.
Pateiktame ilgalaikio plano pavyzdyje nurodytas preliminarus Bendruosiuose ugdymo planuose lietuvių kalbai ir literatūrai numatytų valandų paskirstymas:
· stulpelyje Mokymo(si) turinio tema pateiktos su BP susietos temos, kurias mokytojas gali papildyti ar pakeisti savo nuožiūra;
· stulpelyje Val. nurodytas galimas nagrinėjant temą pasiekimams ugdyti skirtų valandų skaičius. Lentelėje nurodytą valandų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus;
· stulpelyje Kompetencijos nurodytos galimos kompetencijos, kurias mokytojas gali papildyti ar pakeisti atsižvelgdamas į pamokos kontekstą;
· stulpelyje Pasiekimai raidėmis ir skaičiais nurodyti pasiekimai, kuriuos mokytojas gali papildyti ar keisti atsižvelgdamas į konkrečios klasės mokinių pasiekimus ir poreikius, pasirinktą mokymosi turinį ir veiklas. Lentelėje raide (pavyzdžiui, A) žymima pasiekimų sritis, raide ir pirmuoju skaičiumi (pavyzdžiui, A1) – pasiekimų grupė, antruoju skaičiumi – pasiekimas, trečiuoju skaičiumi (3) – pagrindinis pasiekimų lygis;
· stulpelyje Tarpdalykinės temos nurodytos galimos tarpdalykinės temos, kurias mokytojas gali papildyti ar pakeisti atsižvelgdamas į pamokos kontekstą: Tarpdalykinės temos bendrosiose programose;
· simboliu * pažymėtos nuorodos į SMP ir kitus šaltinius, kurie nėra parengti NŠA.
Pasiekimų sritys
Per visas pamokas ugdomi Lietuvių kalbos ir literatūros bendrojoje programoje numatytų sričių pasiekimai:
1. Kalbėjimas, klausymas ir sąveika (A): A1. Aktyviai klausosi sakytinio teksto; A2. Dalyvauja įvairiose komunikavimo situacijose, klausosi ir kalba, atsižvelgdamas į situaciją, tikslą, adresatą; A3. Tinkamai vartoja kalbinės raiškos priemones, laikosi kalbos normų; A4. Taiko klausymosi ir kalbėjimo strategijas.
2. Skaitymas, teksto supratimas ir literatūros bei kultūros pažinimas (B): B1. Skaito įvairaus pobūdžio tekstus, naudojasi įvairiais informacijos šaltiniais, randa informaciją; B2. Aptaria skaitomus tekstus, analizuoja, interpretuoja, daro išvadas, remdamasis literatūros žiniomis; B3. Vertina skaitomų tekstų turinį ir raišką; B4. Taiko skaitymo strategijas; B5. Atskleidžia filologinį ir kultūrinį išprusimą; B6. Dalyvauja kultūriniame ir visuomeniniame gyvenime.
3. Rašymas ir teksto kūrimas (C): C1. Kuria tekstus, atsižvelgdamas į rašymo tikslą, adresatą ir komunikavimo situaciją; C2. Kuria tinkamos struktūros tekstus, rašo taisyklinga ir stilinga kalba; C3. Taiko rašymo strategijas.
4. Kalbos pažinimas (D): D1. Taiko fonetikos ir kirčiavimo žinias; D2. Taiko leksikos, žodžių darybos, morfologijos ir rašybos žinias; D3. Taiko sintaksės ir skyrybos žinias; D4. Taiko žinias apie tekstą ir teksto stilistiką; D5. Taiko kalbos pažinimo strategijas; D6. Analizuoja ir vertina kalbos funkcionavimą visuomenėje.
Mokinių pasiekimų raida Lietuvių kalbos ir literatūros bendrojoje programoje aprašoma pagal pasiekimų sritis, pateikiant mokinių pagrindinio lygio pasiekimus kas dvejus metus. Kad mokinių įgūdžiai nuosekliai tobulėtų, ugdymo procese svarbu užtikrinti visų pasiekimų sričių dermę ir vidinę lietuvių kalbos ir literatūros dalyko integraciją, todėl bet koks jų skirstymas yra sąlyginis.
Kalbinių sričių integravimas
Programoje pabrėžiama, kad per lietuvių kalbos ir literatūros pamokas ugdomos visos keturios pasiekimų sritys – kalbėjimas, klausymas ir sąveika (A), skaitymas, teksto supratimas ir literatūros bei kultūros pažinimas (B), rašymas ir teksto kūrimas (C), kalbos pažinimas (D). Ilgalaikiame plane jos siejamos su kalbos pažinimo ir skaitymo, literatūros ir kultūros pažinimo temomis, problematika ir veiklomis. Kalbinių veiklų tematika ir problematika integruojama su skaitomais ir nagrinėjamais grožiniais ir negrožiniais, kitais analizuojamais kultūros tekstais.
Tarpdalykinis integravimas
Planuojant ugdymo turinį naudinga numatyti ne tik vidinę dalyko, bet ir tarpdalykinę integraciją. Tarpdalykinės temos skaitmeniniame Lietuvių kalbos ir literatūros bendrosios programos formate pateiktos prie kiekvienos mokymo(si) turinio temos, todėl ilgalaikiame plane esant poreikiui pravartu numatyti tą tarpdalykinę integraciją, kuri aktualiausia konkrečiai mokyklai, klasei. 
Planuojamas turinys ir tekstų atrankos kriterijai
Mokymosi turinio temų tvarką, planuodamas pamokų ciklą, numato pats mokytojas. Planuodamas pamokų ciklą mokytojas taip pat numato pasiekimus ir kompetencijas, kurios bus ugdomos šiame cikle, gali planuoti mokymo(si) veiklas, jų vertinimą ir didaktines priemones. Ciklais pateiktame plane integruojamos visos pasiekimų sritys: kalbėjimas, klausymas ir sąveika; skaitymas, teksto supratimas ir literatūros bei kultūros pažinimas; rašymas ir teksto kūrimas; kalbos pažinimas. Skaitmeninėje Lietuvių kalbos ir literatūros bendrojoje programoje pateikta lietuvių kalbos ir literatūros ugdymo sričių, kompetencijų, pasiekimų ir jų raidos sąsaja, todėl mokytojas pats sprendžia, kokia apimtimi jos pateikiamos ilgalaikiame plane. Skaitomi Programoje nurodyti privalomi, rekomenduojami ir laisvai pasirenkami lietuvių, pasaulio ir Lietuvos kitakalbės literatūros kūriniai. Rekomenduojami kūriniai gali būti keičiami kitais to paties autoriaus ar to paties laikotarpio kūriniais, o laisvai renkantis kūrinius atsižvelgiama į chronologinį, žanrinį ir estetinį kriterijus. Pasaulio literatūros kūriniai gali būti nagrinėjami kaip atskiros kūrybinės visumos arba siejami su lietuvių ar Lietuvos kitakalbės literatūros kūriniais pasirinktu aspektu. Pateiktame ilgalaikio plano pavyzdyje pateikiamas visas IV gimnazijos klasės bendrojo kurso rekomenduojamų ir privalomų skaitinių sąrašas, kad mokytojas galėtų patogiai atsirinkti ir pasilikti tuos pasirenkamus autorius ir kūrinius, kuriuos planuoja skaityti ir nagrinėti per lietuvių kalbos ir literatūros pamokas.
Vertinimas
Ugdymo procese vyrauja formuojamasis (ugdomasis) vertinimas: nuolat stebima ir analizuojama mokinių veikla, teikiamas žodinis ir rašytinis grįžtamasis ryšys, aptariami praktiniai, kūrybiniai ir rašto darbai, fiksuojama individuali pažanga. Vertinimo informacija naudojama tolesnėms mokymosi veikloms planuoti ir koreguoti. Mokiniai mokomi įsivertinti savo pasiekimus, teikti grįžtamąjį ryšį vieni kitiems, atpažinti stipriąsias sritis ir numatyti tobulintinus gebėjimus. Mokymosi laikotarpio (temos, ciklo, kurso, trimestro, pusmečio, metų) pabaigoje atliekamas apibendrinamasis vertinimas – tai mokytojo sprendimas apie mokinio pasiekimus. Viduriniame ugdyme mokinių pasiekimai siejami su pasiekimų lygių požymiais, nustatytais Lietuvių kalbos ir literatūros bendrojoje programoje: slenkstinis (I) lygis – 4, patenkinamas (II) lygis – 5–6, pagrindinis (III) lygis – 7–8, aukštesnysis (IV) lygis – 9–10. Vertinant mokinio pasiekimus svarbu atsižvelgti į visas keturias pasiekimų sritis: kalbėjimą, klausymą ir sąveiką; skaitymą, teksto supratimą ir literatūros bei kultūros pažinimą; rašymą ir teksto kūrimą; kalbos pažinimą. Siūloma, kad kiekvienos iš šių sričių vertinimas sudarytų ne mažiau kaip 25 proc. galutinio įvertinimo. Vertinimas turi suteikti mokiniui informaciją apie pasiekimus ir padėti numatyti ilgalaikius mokymosi tikslus. Svarbu, kad vertinimas būtų planuojamas kartu su ugdymo procesu. Planuojant vertinimą remiamasi Lietuvių kalbos ir literatūros bendrosios programos reikalavimais ir išsikeltais tikslais. Mokytojas pirmiausia turi atsižvelgti į vertinimo tikslą, parinkti jį atitinkančius vertinimo būdus, numatyti užduoties apimtį, laiką, vertinimo kriterijus, vertinimo informacijos pateikimo mokiniams formą. Su mokiniais svarbu aptarti bendriausius užduoties atlikimo kriterijus: 
• kas turi būti padaryta, kad užduotis būtų atlikta;
• koks darbas yra laikomas kokybišku; 
• kokie kriterijai lems darbo įvertinimą.
Vertinamas ne tik galutinis mokymosi rezultatas, bet ir mokymosi procesas. Tokia vertinimo nuostata skatina mokinio saviugdą ir mokymosi motyvaciją, padeda augti jo savimonei ir savivertei, leidžia patirti mokymosi sėkmę. Išsamiau – Pasiekimų vertinimas.
Šis planas yra tik vienas iš pavyzdžių, kaip galima sudaryti ilgalaikį planą. Mokytojai gali rinktis ir kitokius mokymosi medžiagos grupavimo principus, planai gali skirtis konkretumu, detalumu.


LIETUVIŲ KALBOS IR LITERATŪROS BENDROJO KURSO ILGALAIKIO PLANO 12 (IV GIMNAZIJOS) KLASEI PAVYZDYS

Bendra informacija:
Mokslo metai 2026–2027 m. m.
Klasė: 12 (IV gimnazijos) klasė
Kursas: Bendrasis kursas
Pamokų skaičius per savaitę: 4 pamokos 
Pamokų skaičius per mokslo metus: iš viso 136 pamokos (34 savaitės)
Ciklais pateiktame plano pavyzdyje integruojamos visos pasiekimų sritys: kalbėjimas, klausymas ir sąveika; skaitymas, teksto supratimas ir literatūros bei kultūros pažinimas; rašymas ir teksto kūrimas; kalbos pažinimas. Kalbinio ugdymo turinys siejamas su nagrinėjamais grožiniais ir negrožiniais tekstais bei mokinių kuriamais sakytiniais ir rašytiniais tekstais. Toks skirstymas yra sąlyginis – per visas pamokas ugdomi Lietuvių kalbos ir literatūros programoje numatytų sričių pasiekimai.
Vertinimas: Mokinių pažanga ir pasiekimai vertinami vadovaujantis mokyklos mokinių pažangos ir pasiekimų vertinimo tvarka. Ugdymo procese taikomas formuojamasis, mokymosi laikotarpio (temos, ciklo, trimestro, pusmečio, metų) pabaigoje – apibendrinamasis vertinimas.
Išorinis apibendrinamasis vertinimas: Antraisiais vidurinio ugdymo programos metais rengiama lietuvių kalbos ir literatūros valstybinio brandos egzamino (VBE) antroji dalis. Centralizuotai vykdomos VBE antros dalies (bendrojo kurso) užduoties struktūra: Skaitymas, teksto supratimas ir literatūros bei kultūros pažinimas (50 proc.), Rašymas ir teksto kūrimas (50 proc.).
Galima tarpdalykinė integracija: Lietuvių kalba ir literatūra integruojama su etika, istorija, geografija, daile, muzika, teatru, technologijomis, informatika, fizika, matematika, pilietiškumo pagrindais, užsienio kalbomis.
Kompetencijų ugdymas: Įgyvendinant lietuvių kalbos ir literatūros programą ugdomos šios kompetencijos: kultūrinė, pažinimo, komunikavimo, kūrybiškumo, pilietiškumo, socialinė, emocinė ir sveikos gyvensenos (SESG) ir skaitmeninė: Kompetencijų ugdymas.
Vadovėliai (pasirenkami atsižvelgiant į mokykloje naudojamą komplektą): 
Avčininkas, Alius, Baumilienė, Onutė, Irniūtė, Violeta, Vilkytė-Žemaitaitienė, Vilma (2025). Literatūra. Vadovėlis IV gimnazijos klasei, 1 dalis. Serija „Horizontai“. Šviesa.
Avčininkas, Alius, Baumilienė, Onutė, Dumčiuvienė, Violeta, Smaleckienė, Aušra (2025). Literatūra. Vadovėlis IV gimnazijos klasei, 2 dalis. Serija „Horizontai“. Šviesa.
Kanišauskaitė, Irena, Šervenikaitė, Nijolė, Mačianskaitė, Loreta, Vaitiekūnas, Dainius, Žukas, Saulius (2024). Literatūra. Vadovėlis IV gimnazijos klasei, I dalis. Baltos lankos Klett.
Kanišauskaitė, Irena, Mačianskaitė, Loreta, Satkauskytė, Dalia, Šervenikaitė, Nijolė, Šilanskienė, Aušra, Žukas, Saulius (2025). Literatūra. Vadovėlis IV gimnazijos klasei, II dalis. Baltos lankos Klett.
Skvereckienė, Gitana, Šilanskienė, Aušra (2025). Lietuvių kalba. Vadovėlis IV gimnazijos klasei. Baltos lankos Klett.
Mokymosi priemonės: 
Interaktyvi šaltinių duomenų bazė: Šaltiniai.info. Lietuvių literatūros ir tautosakos institutas ir Vilniaus universitetas.
Lietuvių kalbos ir literatūros chrestomatija 11–12 klasei (2012). Lietuvių literatūros ir tautosakos institutas.
XX a. Lietuvių literatūros chrestomatija 1904–1989 (2014). Vilniaus universitetas.
SMP Lietuvių kalba ir literatūra 9–10 (I–II gimnazijos) ir III–IV gimnazijos klasėms (2024). Nacionalinė švietimo agentūra.
SMP Lietuvių kalba ir literatūra 11–12 kl. (2014). Nacionalinė švietimo agentūra.
SMP OPIQ: Lietuvių kalba. Gimnazijos IV kl. (2023). Baltos lankos Klett. 
SMP OPIQ: Literatūra. Gimnazijos IV kl., I–II dalys (2023). Baltos lankos Klett. 

	I CIKLAS. 12 (IV GIMNAZIJOS) B KURSO TIKSLAI, UŽDAVINIAI, VERTINIMAS. 
11 (III GIMNAZIJOS) KLASĖS KURSO KARTOJIMAS

	1.
	· 12 (IV gimnazijos) B kurso tikslai, uždaviniai, vertinimas. 
· Supažindinimas su IV gimnazijos klasės kurso turiniu, vertinimu pamokose ir išoriniu vertinimu. 
· VBE antrosios dalies užduotys ir vertinimo principai.
· 11 (III gimnazijos) klasės literatūros kurso kartojimas: Svarbiausios epochų, literatūros krypčių (srovių) idėjos, jas reprezentuojantys autoriai, kūriniai, istorinis ir kultūrinis kontekstas.
· Nagrinėtų grožinių kūrinių analizės ir interpretacijos akcentai: temos, problemos, idėjos, vertybės, kontekstas ir meninė raiška.
· Argumentavimas ir teksto kūrimas: teiginys, argumentas, pagrindimas, citavimas ir perfrazavimas, pastraipos kūrimas.
· Kompleksinės skaitymo, teksto supratimo, rašymo, rašybos, skyrybos ir kalbos vartojimo užduotys.
· Mokymosi pasiekimų įsivertinimas, individualių mokymosi tikslų numatymas.
	7
	Komunikavimo, Pažinimo, 
Kultūrinė,
SESG
	A2.1.3,
B2.9.3,
B3.1.3,
C2.2.3,
C3.2.3,
D2.1.3,
D3.1.3,
D3.3.3,
D4.1.3.
	Kultūrinis identitetas ir bendruomeniškumas: gimtoji kalba, kultūros paveldas, kultūros raida.
Darnus vystymasis: mokymasis visą gyvenimą 
	· Lietuvių kalbos ir literatūros vadovėliai, mokymosi priemonės; vertinimo ir įsivertinimo kriterijai, 12 (IV gimnazijos) klasės privalomų ir rekomenduojamų kūrinių sąrašas.
· Lietuvių kalbos ir literatūros vidurinio ugdymo bendrosios programos įgyvendinimo rekomendacijos
· Metodinė priemonė „Apmąstyk ir veik. Refleksijos metodai ir rekomendacijos“ ir kiti ištekliai.
· VBE: Išorinis vertinimas; Kalbų valstybinių brandos egzaminų užduočių aprašas; LKL VBE (II dalies, raštu) kandidatų darbų vertintojų mokymų medžiaga 
· SMP „Lietuvių kalba ir literatūra III–IV gimnazijos klasėms“: Morfologija ir rašyba; Sintaksė ir skyryba
· Metodinė medžiaga: Lietuvių kalbos rašyba: taisyklės, komentarai, patarimai*; Lietuvių kalbos skyryba: taisyklės, komentarai, patarimai*; M. Grigaitis, Teksto kūrimas (1): samprotavimo pastraipos, rašiniai, esė*
· Informacinė medžiaga: N. Bartašiūnienė, Kultūros epochų ir literatūros srovių lentelės*
· Atliekamos diagnostinės užduotys.
· Formuojamasis vertinimas. 
· Ciklo pabaigoje taikomas apibendrinamasis vertinimas.

	[bookmark: _Hlk135396113]II CIKLAS. XX A. VIDURIO KATASTROFŲ LITERATŪRA

	2.
	· XX a. vidurio katastrofų literatūra. Poezija.
· B. Krivickas, pasirinkti eilėraščiai arba V. Mačernis, „Vizijos“, „Metai“ (pasirinkti eilėraščiai), arba S. Nėris, pasirinkti eilėraščiai iš rinkinio „Prie didelio kelio“ (vienas pasirinktas autorius iš nurodytųjų). 
· XX a. vidurio katastrofų literatūros istorinis kontekstas. 
· Biografinis, istorinis, kultūrinis ir socialinis kontekstas.
· Eilėraščių analizė ir interpretacija: lyrinis subjektas, temos, problemos, idėjos, vertybės, erdvė, laikas, poetinė raiška. 
· Kūriniai analizuojami, lyginami, keliami probleminiai klausimai, argumentuotai išsakoma ir pagrindžiama nuomonė.
· Informacijos apie autorių, kūrinį ir kontekstą paieška, atranka ir kritinis vertinimas.
· Galimi nagrinėjimo aspektai:
· Žmogaus (menininko) santykis su istorija. 
· Gyvenimo prasmės klausimai. 
· Individo pasirinkimas Antrojo pasaulinio karo metais.
· Vaikystės atsiminimų ir namų motyvai.
· Asmeninės kaltės ir atgailos motyvai.
· Probleminio klausimo svarstymas ir grožinio teksto interpretacija: argumentavimo, teksto struktūros ir pastraipos kūrimo gebėjimų įtvirtinimas. 
· Teiginių formulavimas ir pagrindimas tekstu, citavimas ir perfrazavimas.
· Pagal poreikį kartojamos ir įtvirtinamos rašybos, morfologijos, sintaksės ir skyrybos normos; tikslinama ir turtinama kalbinė raiška.
	10
	Komunikavimo, Pažinimo, Kultūrinė, Pilietiškumo
	A2.1.3,
B1.4.3,
B2.4.3,
B2.6.3,
B2.9.3,
B4.2.3,
C1.4.3,
C2.1.3,
C2.2.3,
D2.1.3,
D3.1.3,
D3.3.3
	Asmens galios: idėjos, asmenybės.
Kultūrinis identitetas ir bendruomeniškumas: kultūros paveldas, kultūros raida, istorinė savimonė. 
Darnus vystymasis: migracija, geopolitinių konfliktų sprendimai
	· SMP „Lietuvių kalba ir literatūra III–IV gimnazijos klasėms“: XX a. vidurio katastrofų literatūra; Dalia Grinkevičiūtė, Bronius Krivickas; Vytautas Mačernis „Vasaros sonetai. 2“; Salomėja Nėris, Birutė Pūkelevičiūtė, Liūnė Sutema; Aiškinimas ir argumentavimas; Teksto interpretacijos rašinys
· SMP „Lietuvių kalba ir literatūra 11–12 kl.“: XX a. vidurio katastrofų literatūra; Salomėja Nėris; Bronius Krivickas; Vytautas Mačernis
· Epochų, kūrinių ir kūrėjų pristatymai: Mačernis*; Krivickas*; Nėris*; Vytauto Mačernio muziejuje Žemaičių Kalvarijoje*; Salomėja Nėris*
· Metodinė medžiaga: M. Grigaitis, Katastrofų literatūros problemos. 11–12 kl. literatūros kursas*
· Skaitmeninė biblioteka: V. Mačernis, Vizijos, Rudens sonetai*; B. Krivickas, Eilėraščiai*; S. Nėris, Prie didelio kelio* 
· Metodinė medžiaga: Ž. Kolevinskienė, Katastrofų literatūra
· Informacinė medžiaga: Skaitmeninės poeto V. Mačernio vizijos*; Partizanų keliais: B. Krivickas, I d., II d.*; R. Tūtlytė, Bronius Krivickas: „Kad be galo jaustum globą švelnią...“*; V. Gasiliūnas, Apie poetą partizaną B. Krivicką: dūžtant gyvenimo formoms, jis jas išlaikė kūryboje*; V. Daujotytė, Salomėjos Nėries erdvėlaikis: kurtas, okupuotas, laisvintas*; M. Kvietkauskas, Prakeiktoji poetė*; V. Daujotytė, Prie didelio kelio*
· Formuojamasis vertinimas. 

	3.
	· XX a. vidurio katastrofų literatūra. B. Sruoga, „Dievų miškas“. 
· Biografinis, istorinis, kultūrinis ir socialinis kontekstas.
· Atidus kūrinio ir pasirinktų ištraukų skaitymas, ištraukos siejimas su kūrinio visuma.
· Kūrinio analizė ir interpretacija: pasakotojas, veikėjai, veiksmas, erdvė, laikas, temos, problemos, idėjos, vertybės; meninė raiška (ironija, groteskas, humoras).
· Kūrinio ir jo ekranizacijos ar kito medijų teksto lyginimas pasirinktais aspektais. Aptariama, kaip keičiantis raiškos formai keičiasi prasmė.
· Galimi nagrinėjimo aspektai:
· Žmogaus laikysena prievartos pasaulyje.
· Humoras ir ironija kaip išlikimo strategija.
· Ar lengva sunaikinti žmogų?
· Bendrystė – būdas išlikti priešiškame pasaulyje?
· Probleminio klausimo svarstymas ir grožinio teksto interpretacija: teiginių formulavimas ir pagrindimas, rėmimasis kūriniu, citavimas ir perfrazavimas, teksto struktūros ir rišlumo tobulinimas.
· Negrožinio (mokslinio) teksto kalbinės raiškos aptarimas: leksika ir sintaksinės konstrukcijos. 
· Pagal poreikį kartojamos ir įtvirtinamos rašybos, morfologijos, sintaksės ir skyrybos normos; tikslinama ir turtinama kalbinė raiška.

	Komunikavimo, Pažinimo, Kultūrinė, Pilietiškumo
	A2.1.3,
B2.2.3,
B2.3.3,
B2.5.3,
B2.6.3,
B4.2.3,
C1.4.3,
C2.1.3,
C2.2.3,
D2.1.3,
D3.1.3,
D3.3.3,
D4.1.3
	Kultūrinis identitetas ir bendruomeniškumas: kultūros paveldas, kultūros raida, istorinė savimonė.
Darnus vystymasis: žmogaus teisės, lygios galimybės
	· SMP „Lietuvių kalba ir literatūra III–IV gimnazijos klasėms“: Balys Sruoga „Dievų miškas“; Probleminio klausimo svarstymo rašinys; Negrožinės literatūros ir įvairių medijų kūrinių skaitymas, supratimas ir analizė
· SMP „Lietuvių kalba ir literatūra 11–12 kl.“: Balys Sruoga
· Epochų, kūrinių ir kūrėjų pristatymai: Katastrofų literatūra. XX a. vidurys*; Balys Sruoga*; laida „Tekstų pokeris“: Apie B. Sruogos memuarinį romaną „Dievų miškas“*
· Vaizdo pamokos ir paskaitos: M. Grigaitis, Ribinių situacijų vaizdavimo būdai Balio Sruogos romane „Dievų miškas“*
· V. Lisauskienė, Rašinys, interpretacija ir probleminio klausimo svarstymas*
· Kūrinių ekranizacijos ir interpretacijos: filmas „Dievų miškas“: I dalis, II dalis*
· Skaitmeninė biblioteka: B. Sruoga, Dievų miškas (skaito G. Kadiša)*; B. Sruoga, Dievų miškas*
· Formuojamasis vertinimas. 
· Ciklo pabaigoje taikomas apibendrinamasis vertinimas.

	III CIKLAS. XX A. ANTROSIOS PUSĖS LIETUVIŲ PROZA

	4.
	· XX a. antrosios pusės lietuvių stambioji proza: A. Škėma, „Balta drobulė“, arba I. Meras, „Lygiosios trunka akimirką“, arba M. Katiliškis, „Miškais ateina ruduo“, arba kitas pasirinktas autorius (vienas pasirinktas autorius).
· XX a. antrosios pusės literatūros istorinis ir kultūrinis kontekstas. 
· Biografinis, istorinis, kultūrinis ir socialinis kontekstas.
· Prozos kūrinio analizė ir interpretacija: struktūra, temos, problemos, idėjos, veikėjų charakteriai, poelgiai, vertybės, veiksmas, erdvė, laikas, meninė raiška, pasakojimo perspektyva, pasakotojas. Perkeltinės kūrinio reikšmės, intertekstinės citatos ir nuorodos. 
· Galimi nagrinėjimo aspektai: 
· Kūrėjas svetimoje kultūrinėje erdvėje.
· Gyvenimo ir mirties klausimai.
· Vilniaus getas, žmogiškumas, pasiaukojimas (I. Meras). 
· Vyro ir moters atsakomybė už kuriamus tarpusavio santykius (A. Škėma, M. Katiliškis).
· Probleminio klausimo svarstymas ir grožinio teksto interpretacija: pagrindinės minties plėtojimas, teksto struktūra ir rišlumas. 
· Citavimas, perfrazavimas, teiginių pagrindimas tekstu.
· Kuriami su grožinės literatūros ir kultūros tekstais susiję tekstai: analizuojama, interpretuojama, lyginama, vertinama.
· Pagal poreikį kartojamos ir įtvirtinamos rašybos, morfologijos, sintaksės ir skyrybos normos; tikslinama ir turtinama kalbinė raiška.

	Komunikavimo, Pažinimo, Kultūrinė, 
SESG
	A2.1.3,
B2.2.3,
B2.3.3,
B2.5.3,
B2.6.3,
B3.1.3,
B4.2.3,
C1.4.3,
C2.1.3,
C2.2.3,
D2.1.3,
D3.1.3,
D3.3.3,
D4.1.3
	Asmens galios: idėjos, asmenybės.
Kultūrinis identitetas ir bendruomeniškumas: kultūros raida, istorinė savimonė.
Darnus vystymasis: migracija, geopolitinių konfliktų sprendimai
	· SMP „Lietuvių kalba ir literatūra III–IV gimnazijos klasėms“: Antanas Škėma „Balta drobulė“; Grožinės literatūros skaitymas, supratimas, analizė ir interpretavimas: Antanas Škėma „Balta drobulė“; Kuriame pasirinkto žanro tekstus; Gramatinis žodžių įforminimas; Minties raiškos ir teksto komponavimo figūros
· SMP „Lietuvių kalba ir literatūra 11–12 kl.“: Antanas Škėma; Marius Katiliškis
· Epochų, kūrinių ir kūrėjų pristatymai: Antanas Škėma*; laida „Tekstų pokeris“: Apie A. Škėmos romaną „Balta drobulė“*; Marius Katiliškis*; filmas Marius Katiliškis. Gyvenimo ir kūrybos odisėja*
· Skaitmeninė biblioteka: A. Škėma, Balta drobulė*; M. Katiliškis, Miškais ateina ruduo*; I. Meras, Lygiosios trunka akimirką*
· Vaizdo pamokos ir paskaitos: M. Grigaitis, Veikėjų kūrimo būdai Mariaus Katiliškio romane „Miškais ateina ruduo“*; N. Bartašiūnienė, Loginės rašinio struktūros branduolys*, Gilioji ir paviršinė teksto struktūros Artimasis ir tolimasis teksto siejimai*
· Informacinė medžiaga: laida „Literatūros pėdsekys“: Holokausto žaizdas žodžiu gydęs Icchokas Meras*
· Kūrinių ekranizacijos ir interpretacijos: filmas Miškais ateina ruduo*
· „Vilnius yra mokykla“: „Baltos drobulės“ kompozicijos*
· Formuojamasis vertinimas. 

	5.
	· XX a. antrosios pusės lietuvių smulkioji proza (vienas pasirinktas autorius): R. Granausko, B. Radzevičiaus, S. Šaltenio, B. Vilimaitės ar kito autoriaus apsakymai.
· Biografinis, istorinis, kultūrinis ir socialinis kontekstas.
· Prozos kūrinių analizė ir interpretacija: temos, problemos, idėjos, veikėjai, vertybės, veiksmas, erdvė, laikas, pasakotojas, meninė raiška.
· Keliamos problemos, diskutuojama, kūriniai (ištraukos) lyginami ir vertinami turinio, vertybiniu ir raiškos aspektais, argumentuotai išsakoma ir pagrindžiama nuomonė.
· Galimi nagrinėjimo aspektai: 
· Dvasinių vertybių ilgesys B. Vilimaitės novelėse.
· Sovietmečio realijos J. Apučio ar B. Radzevičiaus apsakymuose.
· Ezopinė kalba – būdas kalbėti apie tiesą.
· Ryšys su gimtine, šventumo ilgesys R. Granausko apsakymuose.
· Probleminio klausimo svarstymas ir grožinio teksto interpretacija: teiginys, argumentas, pagrindimas tekstu, citavimas ir perfrazavimas.
· Kartojami bendrieji stiliaus reikalavimai, mokomasi pasirinkti tinkamą kalbinę raišką kuriamam tekstui. 
· Pagal poreikį kartojamos ir įtvirtinamos rašybos, morfologijos, sintaksės ir skyrybos normos; tikslinama ir turtinama kalbinė raiška.

	Komunikavimo, Pažinimo, Kultūrinė, 
SESG
	A2.1.3,
B2.2.3,
B2.3.3,
B2.6.3,
B3.1.3,
B4.2.3,
C1.4.3,
C2.2.3,
D2.1.3,
D3.1.3,
D3.3.3,
D4.1.3
	Asmens galios: idėjos, asmenybės.
Kultūrinis identitetas ir bendruomeniškumas: kultūros raida, istorinė savimonė.
Darnus vystymasis: aplinkos tvarumas
	· SMP „Lietuvių kalba ir literatūra III–IV gimnazijos klasėms“: Bitė Vilimaitė „Namai“
· SMP „Lietuvių kalba ir literatūra 11–12 kl.“: Juozas Aputis; Bendrieji stiliaus reikalavimai
· Epochų, kūrinių ir kūrėjų pristatymai: Modernioji XX a. antrosios pusės literatūra*; Juozas Aputis*; Dar kartą atrasta Bitė Vilimaitė*
· Vaizdo pamokos ir paskaitos: Literatūros pamoka su prof. Viktorija Daujotyte (A. Šliogeris, B. Radzevičius, R. Granauskas, modernioji poezija)*; N. Bartašiūnienė, Analizė ir interpretacija*; K. Bredelis, Kaip patobulinti rašinio kalbą*
· Skaitmeninė biblioteka: B. Radzevičius, Link Debesijos; B. Vilimaitė, Papartynų saulė
· Informacinė medžiaga: literatūriniai skaitymai: Parodos, skirtos B. Radzevičiui, atidarymas*
· Metodinė medžiaga: V. Daujotytė, Metų paskaita „Romualdas Granauskas – mokytojams“*; N. Bartašiūnienė, J. Apučio novelės „Horizonte bėga šernai“ analizė*
· Kūrinių ekranizacijos ir interpretacijos: filmas „Gyvenimas po klevu“: I dalis*, II dalis*
· Formuojamasis vertinimas. 
· Ciklo pabaigoje taikomas apibendrinamasis vertinimas.

	IV CIKLAS. XX A. ANTROSIOS PUSĖS LIETUVIŲ POEZIJA IR DRAMA

	6.
	· XX a. antrosios pusės lietuvių poezija (vienas pasirinktas autorius): K. Bradūno, J. Degutytės, Just. Marcinkevičiaus, N. Miliauskaitės ar kito poeto pasirinkti eilėraščiai. 
· Biografinis, istorinis, kultūrinis ir socialinis kontekstas.
· Poezijos kūrinių analizė ir interpretacija: kompozicija, lyrinis subjektas, temos, idėjos, vertybės, erdvė, laikas, kontekstas, poetinė raiška.
· Aptariamas etinis, estetinis ir emocinis eilėraščio poveikis, aktualumas ir meninė vertė, remiantis kultūrine ir socialine patirtimi.
· Galimi nagrinėjimo aspektai:
· Istorijos atspindžiai Just. Marcinkevičiaus poezijoje: pokaris, vadavimasis iš okupacijos, nepriklausomybės atkūrimas. 
· Lietuvos kraštovaizdis K. Bradūno ir J. Degutytės poezijoje.
· Namų ilgesys, trapus pasaulio grožis, moters savivoka J. Degutytės ir N. Miliauskaitės kūryboje.
· Probleminio klausimo svarstymas ir grožinio teksto interpretacija: citavimas, perfrazavimas, teiginių pagrindimas, teksto rišlumas. 
· Gilinamas prasminio teksto vientisumo, stiliaus vientisumo ir rišlumo supratimas.
· Kūrybinis rašymas: kuriami pasirinktų žanrų tekstai, transformuojamas meninis tekstas (pvz., parodija, stilizacija).
· Pagal poreikį kartojamos ir įtvirtinamos rašybos, morfologijos, sintaksės ir skyrybos normos; tikslinama ir turtinama kalbinė raiška.

	Komunikavimo, Pažinimo, Kultūrinė, Kūrybiškumo
	A2.1.3, B2.4.3, B2.6.3, B2.9.3, B3.1.3, B4.2.3, C1.4.3, C2.1.3, C2.2.3, D2.1.3, D3.1.3, D3.3.3, D4.1.3
	Asmens galios: idėjos, asmenybės.
Kultūrinis identitetas ir bendruomeniškumas: kultūros paveldas, kultūros raida, istorinė savimonė
	· SMP „Lietuvių kalba ir literatūra III–IV gimnazijos klasėms“: Judita Vaičiūnaitė „Miesto vartai“
· SMP „Lietuvių kalba ir literatūra 11–12 kl.“: Justinas Marcinkevičius; Marcelijus Martinaitis; Judita Vaičiūnaitė; Sigitas Geda
· Epochų, kūrinių ir kūrėjų pristatymai: Justinas Marcinkevičius*; Juditos Vaičiūnaitės grožio pasaulis*; laida „Vyrų šešėlyje“: Janina Degutytė*
· Vaizdo pamokos ir paskaitos: D. Kuolys, Kazys Bradūnas ir Vytauto Mačernio kartos literatūra mokykloje*; J. Dzikaitė, Kaip sukurti tvirtą rašinio struktūrą*; N. Bartašiūnienė, Citavimas, perfrazavimas ir atpasakojimas rašinyje*; M. Grigaitis, Lietuvių poezijos modernizavimas sovietmečiu | 11-12 kl. literatūros kursas*
· Kūrinių ekranizacijos ir interpretacijos: Juditos Vaičiūnaitės eilėraščių skaitymai*; „Jerichono rožė“ – poezijos ir muzikos programa pagal Nijolės Miliauskaitės kūrybą*
· Metodinė medžiaga: A. Avčininkas, Moderniosios XX a. antrosios pusės literatūros (Just. Marcinkevičius, M. Katiliškis, J. Aputis, S. Geda, M. Martinaitis, Č. Milošas, J. Vaičiūnaitė) kartojimas*; V. Lisauskienė, Sigito Gedos poezijos analizė – pamokų temos ir užduotys*
· „Vilnius yra mokykla“: J. Vaičiūnaitės Vilniaus kodas*; Romantiškasis XIX a. poetų ir J. Vaičiūnaitės Vilnius*
· Formuojamasis vertinimas. 

	7.
	· XX a. antrosios pusės lietuvių drama (vienas pasirinktas autorius): J. Grušas, „Herkus Mantas“; Just. Marcinkevičius, „Mažvydas“ ar kitas pasirinktas kūrinys.
· Biografinis, istorinis, kultūrinis ir socialinis kontekstas.
· Dramos kūrinio analizė ir interpretacija: struktūra, temos, problemos, idėjos, veikėjai, poelgiai, vertybės, konfliktas, veiksmas, erdvė, laikas, dialogas, monologas, meninė raiška.
· Dramos lyginimas su kitų medijų tekstais – ekranizacija, inscenizacija ar kitu pasirinktu medijų tekstu.
· Galimi nagrinėjimo aspektai:
· Kalbos, rašto ir kultūros reikšmė tautos išlikimui (Just. Marcinkevičius). 
· Tautos laisvės, tikėjimo ir kultūrinės tapatybės klausimai (J. Grušas).
· Asmens ir istorijos santykis.
· Pareigos tautai ir asmeninio pasirinkimo konfliktas.
· Probleminio klausimo svarstymas ir grožinio teksto interpretacija: temos plėtojimas, argumentavimas ir pagrindimas kūriniu, teksto struktūra ir stilius.
· Aptariamos rašytinio ir skaitmeninio teksto ypatybės, atsakomybė už paskelbtą informaciją, mokomasi kūrybiškai ir atsakingai naudotis skaitmeninėmis technologijomis.
· Pagal poreikį kartojamos ir įtvirtinamos rašybos, morfologijos, sintaksės ir skyrybos normos; tikslinama ir turtinama kalbinė raiška.

	Komunikavimo, Pažinimo, Kultūrinė, Pilietiškumo, Skaitmeninė
	A2.1.3, B2.2.3, B2.3.3, B2.5.3, B2.6.3, B3.1.3, B4.2.3, C1.4.3, C2.1.3, C2.2.3, C2.3.3, D2.1.3, D3.1.3, D3.3.3, D4.1.3
	Asmens galios: idėjos, asmenybės.
Kultūrinis identitetas ir bendruomeniškumas: kultūros paveldas, kultūros raida, istorinė savimonė
	· SMP „Lietuvių kalba ir literatūra III–IV gimnazijos klasėms“: Negrožinės literatūros ir įvairių medijų kūrinių skaitymas, supratimas ir analizė
· SMP „Lietuvių kalba ir literatūra 11–12 kl.“: Justinas Marcinkevičius 
· Epochų, kūrinių ir kūrėjų pristatymai: Justinas Marcinkevičius*; Juozas Grušas memorialinis muziejus*
· Vaizdo pamokos ir paskaitos: D. Kuolys, Justino Marcinkevičiaus epas*; Z. Kuncienė, D. Visockienė, Kaip rašyti klasikinę samprotavimo pastraipą*; N. Bartašiūnienė, Analitinė ir lyginamoji literatūros rašinio pastraipos*
· Kūrinių ekranizacijos ir interpretacijos: spektaklis Mažvydas (Just. Marcinkevičius)*; filmas Herkus Mantas*
· Informacinė medžiaga: R. Tamošaitis, Justino Marcinkevičiaus drama: istorija ir simbolinių reikšmių kaita*; J. Marcinkevičiaus „Mažvydas“: analizė ir tautos kodas*; A. Martišiūtė-Linartienė, Šiuolaikinė lietuvių drama: dramaturgo vaidmens kolizijos*
· Virtualios parodos: Juozas Grušas* 
· Formuojamasis vertinimas. 
· Ciklo pabaigoje taikomas apibendrinamasis vertinimas.

	V CIKLAS. PASAULIO LITERATŪRA

	8.
	· Pasaulio literatūra (vienas pasirinktas autorius): A. Achmatova, „Requiem“; M. Atvud (M. Atwood), „Oriksė ir Griežlys“; U. Ekas (U. Eco), „Rožės vardas“; B. Hrabalas (B. Hrabal), pasirinkti apsakymai arba apysaka; Č. Milošas (Cz. Miłosz), pasirinkti eilėraščiai ar esė; Dž. Orvelas (G. Orwell), „1984-ieji“; V. Šymborska (W. Szymborska), eilėraščiai; K. Vonegutas (K. Vonnegut), „Skerdykla Nr. 5“ ar kitas pasirinktas autorius.
· Kūrinio analizė ir interpretacija: temos, problemos, idėjos, vertybės, struktūra, erdvė, laikas; veikėjai, veiksmas, pasakotojas arba lyrinis subjektas ir lyrinis vyksmas, atsižvelgiant į pasirinkto kūrinio rūšį ir žanrą.
· Kūrinys siejamas su istoriniu, kultūriniu ir XX a. antrosios pusės modernizmo ar postmodernizmo literatūros kontekstu, aptariami atitinkamos literatūros krypties ar srovės bruožai. 
· Aptariami grožinių tekstų komponavimo principai – analogija, kontrastas, paralelizmas, analizuojama pasirinkto teksto kompozicija. 
· Žmogaus laisvė ir orumas totalitarinės sistemos akivaizdoje (A. Achmatova, Dž. Orvelas).
· Mokslo ir technologinės pažangos ribos, moralinė atsakomybė (M. Atwood).
· Žmogaus laikysena karo ir istorinių katastrofų akivaizdoje (K. Vonegutas, Č. Milošas).
· Žmogaus būties, tiesos ir prasmės paieškos (V. Šymborska, U. Eco, B. Hrabalas).
· Probleminio klausimo svarstymas ir grožinio teksto interpretacija: temos plėtojimas, argumentavimas, pagrindimas tekstu, teksto struktūra ir logika.
· Viešasis kalbėjimas: planuojama, rengiama ir sakoma viešoji kalba arba informacinis pranešimas apie perskaitytą kūrinį, autorių ar su kūriniu susijusią problemą. 
· Pagal poreikį kartojamos ir įtvirtinamos rašybos, morfologijos, sintaksės ir skyrybos normos; tikslinama ir turtinama kalbinė raiška.

	Komunikavimo, Pažinimo, Kultūrinė, 
SESG
	A2.4.3, A4.3.3,
B2.6.3, B2.9.3, B3.1.3, B4.2.3,
C1.4.3, C2.1.3, C2.2.3,
D2.1.3, D3.1.3, D3.3.3, D4.1.3
	Kultūrinis identitetas ir bendruomeniškumas: kultūrų įvairovė; kultūros raida. Darnus vystymasis:
migracija, geopolitinių konfliktų sprendimai,
žmogaus teisės, lygios galimybės,
aplinkos tvarumas
	· SMP „Lietuvių kalba ir literatūra III–IV gimnazijos klasėms“: XX a. antrosios pusės modernizmas ir postmodernizmas pasaulio literatūroje; Česlovas Milošas „Niekad tavęs, mieste...“; Skaitymo strategijos; Avromas Suckeveris „Janina ir bestija“; Kurtas Vonegutas „Skerdykla Nr. 5“; Kadzuo Išiguras „Neleisk man išeiti“
· SMP „Lietuvių kalba ir literatūra 11–12 kl.“: Česlovas Milošas
· Epochų, kūrinių ir kūrėjų pristatymai: J. Jačėnaitė, Profesorius, intelektualias viršukalnes priartinęs prie žemės. Umberto Eco ir jo knygos*
· Metodinė medžiaga: Ž. Kolevinskienė, XX a. II pusės modernizmas ir postmodernizmas pasaulio literatūroje: Kazuo Ishiguro romanas „Klara ir Saulė“, Serhijaus Žadano romanas „Internatas“
· Informacinė medžiaga: Dž. Orvelas: Mes gyvename totalitarinių valstybių epochoje*; B. Jonuškaitė, Wisława Szymborska – būties poezija*; V. Gustas, Pirmą kartą apie knygas, kurios patiko: Bohumil Hrabal*
· Skaitmeninė biblioteka: V. Šymborska, Eilėraščiai*, Eilėraščiai*; K. Vonegutas, Ištrauka iš romano „Skerdykla Nr. 5“* 
· Vaizdo pamokos ir paskaitos: N. Bartašiūnienė, Rėmimasis privalomu autoriumi samprotaujant*; Vida Lisauskienė, Skaitymo strategijos*
· Formuojamasis vertinimas. 
· Ciklo pabaigoje taikomas apibendrinamasis vertinimas.

	VI CIKLAS. ŠIUOLAIKINĖ LIETUVIŲ LITERATŪRA

	
9.




	· Šiuolaikinė lietuvių proza (nuo 1988 m.). D. Kalinauskaitė, „Niekada nežinai“ (pasirinkti apsakymai); R. Kmita, „Pietinia kronikas“; K. Sabaliauskaitė, „Silva rerum“; A. Šlepikas, „Mano vardas – Marytė“ ar kitas pasirinktas prozos autorius (vienas pasirinktas autorius).
· Kultūrinis, istorinis ir socialinis kontekstas. 
· Prozos kūrinių analizė ir interpretacija: temos, problemos, idėjos, veikėjai, vertybės, veiksmas, erdvė, laikas, pasakotojas, kontekstas, meninė raiška.
· Aptariamas kūrinio aktualumas ir meninė vertė, argumentuotai išsakoma ir pagrindžiama nuomonė, kūrinys siejamas su kultūrine ir socialine patirtimi. 
· Kūriniai lyginami pasirinktais teminiais, probleminiais, vertybiniais aspektais, siejami su kitais literatūros ar medijų kūriniais. 
· Informacijos apie autorių, kūrinį ir jo kontekstą paieška literatūros mokslo ir kultūros šaltiniuose, ji atrenkama ir kritiškai vertinama.
· Galimi nagrinėjimo aspektai:
· Vilko vaikų likimai (A. Šlepikas).
· Posovietinės tikrovės vaizdavimas (D. Kalinauskaitė, R. Kmita).
· Žmogaus tapatybė ir priklausymas bendruomenei. 
· Istorijos ir asmens likimo santykis (K. Sabaliauskaitė, A. Šlepikas).
· Probleminio klausimo svarstymas ir grožinio teksto interpretacija: problemos ir teiginių formulavimas. 
· Pagal poreikį kartojamos ir įtvirtinamos rašybos, morfologijos, sintaksės ir skyrybos normos; tikslinama ir turtinama kalbinė raiška.

	Komunikavimo, Pažinimo, Kultūrinė, 
SESG
	A2.1.3, B2.2.3, B2.3.3, B2.5.3, B2.6.3, B3.1.3, B4.2.3, C1.4.3, C2.1.3, C2.2.3, D2.1.3, D3.1.3, D3.3.3, D4.1.3
	Asmens galios: idėjos, asmenybės. Kultūrinis identitetas ir bendruomeniškumas: kultūros raida, istorinė savimonė
	· SMP „Lietuvių kalba ir literatūra III–IV gimnazijos klasėms“: Šiuolaikinė lietuvių literatūra (nuo 1988 metų); Jurgis Kunčinas „Tūla“; Danutė Kalinauskaitė „Namo“; Marius Ivaškevičius, „Madagaskaras“; Gintaras Grajauskas „Mergaitė, kurios bijojo Dievas“
· SMP „Lietuvių kalba ir literatūra 11–12 kl.“: Nepriklausomybės laikų literatūra ir kultūra; Jurgis Kunčinas; Marius Ivaškevičius
· Epochų, kūrinių ir kūrėjų pristatymai: A. Šlepikas, romano Mano vardas – Marytė*
· Vaizdo pamokos ir paskaitos: Literatūros pamoka su rašytoja Danute Kalinauskaite*; A. Peluritytė-Tikuišienė, D. Kalinauskaitė, Kodėl – novelė?*; Kalbininkė L. Vaicekauskienė apie tarmes ir „Pietinia kronikas“*; V. Lisauskienė, Kaip greitai pasiruošti lietuvių kalbos egzaminui* (pritaikoma probleminio klausimo svarstymo rašiniui)
· Metodinė medžiaga: M. Grigaitis, Atgal prie esmės: atidaus skaitymo strategijos literatūros pamokose. 12 kl.* 
· Kūrinių ekranizacijos ir interpretacijos: A. Šlepikas, Mano vardas – Marytė (ištraukos)*; filmas Vilko vaikai (kontekstui)*
· Virtualios parodos: Vilko vaikai*
· Formuojamasis vertinimas. 

	10.
	· Šiuolaikinė lietuvių poezija ir esė.
D. Čepauskaitės, A. A. Jonyno, D. Kajoko, A. Marčėno, R. Stankevičiaus ar kito autoriaus pasirinkti eilėraščiai. 
M. Martinaičio, D. Staponkutės ar kito autoriaus pasirinkta esė. 
· Kultūrinis ir socialinis kontekstas, šiuolaikinės lietuvių literatūros teminės ir stilistinės dominantės.
· Poezijos kūrinių analizė ir interpretacija: lyrinis subjektas, temos, problemos, idėjos, vertybės, erdvė, laikas, lyrinis vyksmas, poetinė raiška.
· Esė analizė: tema, problema, pagrindinė mintis, autoriaus požiūris ir vertybės, argumentai, struktūra, kalbinė raiška ir stilius.
· Poezijos ir eseistikos tekstai lyginami ir vertinami turinio, vertybiniu, estetiniu, etiniu ir raiškos aspektais, siejami su asmenine, socialine ir kultūrine patirtimi.
· Galimi nagrinėjimo aspektai:
· Žmogaus santykis su savimi ir pasauliu.
· Kasdienybės, būties ir gyvenimo prasmės klausimai.
· Tapatybės, namų ir priklausymo vietai klausimai.
· Asmeninės patirties, kultūros ir visuomenės gyvenimo sąsajos.
· Aptariama negrožinio teksto kompozicija, komponavimo principai – analogija, kontrastas, paralelizmas, mokomasi atpažinti autoriaus požiūrį, vertinti argumentų pagrįstumą.
· Probleminio klausimo svarstymas ir grožinio teksto interpretacija: teiginių pagrindimas, rėmimasis tekstu ir kultūrine patirtimi, citavimas ir perfrazavimas, teksto struktūra, rišlumas ir stilius.
· Pagal poreikį kartojamos ir įtvirtinamos rašybos, morfologijos, sintaksės ir skyrybos normos; tikslinama, gryninama ir turtinama kalbinė raiška.

	Komunikavimo, Pažinimo, Kultūrinė, Kūrybiškumo, SESG
	B2.3.3, B2.4.3, B2.6.3, B3.1.3, B3.2.3, B4.2.3, C1.4.3, C2.1.3, C2.2.3, C3.2.3, 
D2.1.3,
D3.1.3, D3.3.3, D4.1.3
	Asmens galios: idėjos, asmenybės.
Kultūrinis identitetas ir bendruomeniškumas: kultūrų įvairovė; kultūros raida.
Darnus vystymasis: migracija, geopolitinių konfliktų sprendimai
	· SMP „Lietuvių kalba ir literatūra III–IV gimnazijos klasėms“: Aidas Marčėnas „Aš sėdėjau prie knygos“; Giedrė Kazlauskaitė „Sukčiai“; Audingos Peluritytės straipsnio „Marčėnas krentantis“ analizė; Negrožinės literatūros ir įvairių medijų kūrinių skaitymas, supratimas ir analizė; Esė (žanro ypatumai, analizės ir interpretacijos pagrindai)
· SMP „Lietuvių kalba ir literatūra 11–12 kl.“: Aidas Marčėnas 
· Užduotys: V. Lisauskienė, Esė žanras (S. Parulskis, D. Kajokas) ir užduotys*, Skaitymo strategijų taikymas. Teksto analizės, kūrinių lyginimo ir rašymo užduotys*, Skaitymo strategijų taikymas: teksto analizės ir rašymo užduotys*; Užduotys probleminiam rašiniui ir interpretacijai*
· Skaitmeninė biblioteka: A. A. Jonynas, Eilėraščiai*; D. Kajokas, Eilėraščiai*; A. Marčėnas, Eilėraščiai*; R. Stankevičius, Eilėraščiai*; D. Čepauskaitė, Eilėraščiai*
· Informacinė medžiaga: R. Tūtlytė, Tikriausiai būtina (apie D. Čepauskaitės eilėraščius)*; I. Vedrickaitė, Asmeninio mito tapsmas Dalios Staponkutės esė*
· Virtualios parodos: Marcelijus Teodoras Martinaitis* 
· Metodinė medžiaga: V. Lisauskienė, Rašinys: nežinomo teksto analizė ir interpretacija, probleminio klausimo svarstymas*, A. Avčininkas, Nepriklausomybės laikų literatūros (A. Marčėnas, J. Kunčinas, M. Ivaškevičius) kartojimas*
· Formuojamasis vertinimas. 
· Ciklo pabaigoje taikomas apibendrinamasis vertinimas.

	VII CIKLAS. KARTOJIMAS IR APIBENDRINIMAS

	11.
	· 12 (IV gimnazijos) klasės literatūros kurso kartojimas ir apibendrinimas. Literatūros krypčių ženklai.
· Svarbiausios idėjos, autoriai, kūriniai ir jų kontekstai.
· Nagrinėtų grožinių kūrinių analizės ir interpretacijos akcentai: temos, problemos, vertybės, idėjos, kontekstas ir meninė raiška.
· Argumentavimo ir teksto kūrimo gebėjimų įtvirtinimas: teiginys, argumentas, pagrindimas, citavimas ir perfrazavimas, pastraipos kūrimas.
· Kompleksinės skaitymo, teksto supratimo, rašybos, skyrybos, kalbos vartojimo, rašymo ir teksto kūrimo užduotys.
· Mokymosi pasiekimų įsivertinimas ir refleksija. 
	12
	Komunikavimo,
Pažinimo, Kultūrinė, 
SESG
	B2.6.3, B2.9.3, B3.1.3, B4.2.3, C1.4.3, C2.1.3, C2.2.3, 
D2.1.3,
D3.3.3, D4.1.3
	Kultūrinis identitetas ir bendruomeniškumas: gimtoji kalba, kultūros paveldas, kultūros raida.
Darnus vystymasis: mokymasis visą gyvenimą
	· SMP „Lietuvių kalba ir literatūra III–IV gimnazijos klasėms“: II–IV modulių Įsivertinu ir kt. užduotys.
· SMP „Lietuvių kalba ir literatūra 11–12 kl.“: Retorika ir argumentacija ir kt.
· Vaizdo pamokos ir paskaitos: M. Grigaitis, 11–12 klasių kurso apibendrinimas*
· Informacinė medžiaga: N. Bartašiūnienė, Kultūros epochų ir literatūros srovių lentelės*
· Formuojamasis vertinimas. 
· Ciklo pabaigoje taikomas apibendrinamasis vertinimas.

